als_Latn dik_Latn sag_Latn
Wealth-X, një organizatë globale e vlerësimit dhe hetimit të pasurisë që bashkëpunon me banka private, institute arsimore, organizata jo -qeveritare dhe kompani luksoze, ka publikuar raportin e saj vjetor “World Ultra Wealth Report”, mbi pasuritë e individëve në mbarë botën.
Në këtë raport, që përbën analizën e vetme të pasurisë së individë, në fokus janë vetëm personat që kanë pasuri mbi 30 milionë dollarë. Pjesë e pasurisë nuk janë vetëm shumat bankare, por edhe aksionet në kompani të ndryshme, qendra rezidenciale e pasuri të tjera të patundshme apo koleksione arti apo çdo aset jetër.
Në këtë raport, unik në botë në llojin e tij, thuhet se në Europë numërohen 53.441 multi-milionerë. 55 prej tyre gjenden në Shqipëri. Shqipëria zë vendin e 37 në kontinent, përsa i përket numrit të multi –milionerëve.
55 të pasurit e vendit tonë zotërojnë në total rreth 7 miliardë dollarë, pasuri të deklaruar. Ky klasifikim është lexuar si paradoks në media të ndryshme, për faktin se Shqipëria është një vend i vogël, ndër më të varfrit dhe me të ardhurat më të vogla për frymë. E megjithatë ajo ka më shumë të pasur se Sllovakia, Qiproja, Bullgaria, Estonia, Maqedonia apo Mali i Zi. Mediat nënvizojnë edhe faktin se disa nga 55 më të pasurit e Shqipërise janë në politikë dhe kryesisht politikanë të majtë.
Sipas tyre, më shumë se 40 janë socialistë ose ish -anëtarë të familjeve komuniste. Ndër politikanët më të pasur rezultojnë deputetët socialist, si Sadri Abazi, Fidel Ylli apo Tom Doshi.
Burimi: Lapsi.al
als_Latn als_Latn als_Latn als_Latn als_Latn est_Latn